techiaith/cofnodycynulliad_en-cy huggingface dataset:
English: Thank you, First Minister, and, as you'll know, identity fraud is a serious criminal activity that can cost individuals heavily. An analysis by the anti-fraud organisation Cifas shows that, in Wales, there's been some reduction in the overall number of frauds, but identity fraud rose by about 14 per cent between 2016 and 2018, and there were over 4,000 cases in Wales in 2017. So, would you join me in recognising the important work carried out by organisations, including trading standards and Age Cymru, that help more vulnerable citizens in tackling this crime? Can you tell me what more Welsh Government could do to raise awareness of the advice being offered to protect ourselves against identity fraud?
Welsh: Diolch, Prif Weinidog, ac, fel y byddwch yn gwybod, mae twyll hunaniaeth yn weithgarwch troseddol difrifol a all gostio llawer i unigolion. Mae dadansoddiad gan y sefydliad gwrth-dwyll Cifas yn dangos y bu rhywfaint o ostyngiad yng Nghymru i nifer yr achosion o dwyll, ond cynyddodd twyll hunaniaeth gan oddeutu 14 y cant rhwng 2016 a 2018, ac roedd dros 4,000 o achosion yng Nghymru yn 2017. Felly, a wnewch chi ymuno â mi i gydnabod y gwaith pwysig a wneir gan sefydliadau, gan gynnwys safonau masnach ac Age Cymru, sy'n helpu dinasyddion mwy agored i niwed wrth fynd i'r afael â'r drosedd hon? A allwch chi ddweud wrthyf beth arall y gallai Llywodraeth Cymru ei wneud i godi ymwybyddiaeth o'r cyngor sy'n cael ei gynnig i ddiogelu ein hunain rhag twyll hunaniaeth?
English: Well, I can tell the Member that an individual that I'm aware of has taken out a loan with a bank, has defaulted on that loan and informed the bank that they have moved to where we live, so I'm receiving letters myself now, addressed not to me but to this individual at my address. So, no-one can escape this. But it's an important point, and I know that you had an event in the Senedd on 19 September, raising awareness of tackling fraud and scams. Of course, the Cabinet Secretary approved up to £3,000 of funding for the Wales against scams partnership, which is hugely helpful. I know that he has also met with the Minister at the Home Office to discuss the serious organised crime strategy implementation, to meet the needs of Wales. And, of course, we'll continue to provide funding of £16.8 million in the next financial year for an additional 500 community support officers in Wales.
Welsh: Wel, gallaf ddweud wrth yr Aelod bod unigolyn yr wyf i'n ymwybodol ohono wedi cymryd benthyciad gan fanc, wedi torri amodau'r benthyciad hwnnw ac wedi hysbysu'r banc ei fod wedi symud i'r lle yr ydym ni'n byw ynddo, felly rwy'n cael llythyrau fy hun nawr, nid wedi eu cyfeirio ataf i ond at yr unigolyn hwn yn fy nghyfeiriad i. Felly, ni all neb ddianc hyn. Ond mae'n bwynt pwysig, a gwn fod gennych chi ddigwyddiad yn y Senedd ar 19 Medi, yn codi ymwybyddiaeth o fynd i'r afael â thwyll a sgiamiau. Wrth gwrs, cymeradwyodd Ysgrifennydd y Cabinet hyd at £3,000 o gyllid i bartneriaeth Cymru yn erbyn sgiamiau, sydd o gymorth mawr. Gwn ei fod hefyd wedi cyfarfod â'r Gweinidog yn y Swyddfa Gartref i drafod gweithredu'r strategaeth troseddu cyfundrefnol difrifol, i ddiwallu anghenion Cymru. Ac, wrth gwrs, byddwn yn parhau i ddarparu cyllid o £16.8 miliwn yn y flwyddyn ariannol nesaf ar gyfer 500 o swyddogion cymorth cymunedol ychwanegol yng Nghymru.
English: It is to be found in the White Paper 'Securing Wales' Future'.
Welsh: Gellir dod o hyd iddo yn y Papur Gwyn 'Diogelu Dyfodol Cymru'.
English: I thank the First Minister for that uninformative reply. But I'm sure the First Minister will agree with me that Theresa May has badly bungled the negotiations with Brussels. The Chequers proposals were always going to be stillborn, no real preparations have been made for leaving the EU without a deal, and there isn't much time left to negotiate a free trade agreement such as the one that was agreed with Canada. Where does the Labour Party stand in all this? Sir Keir Starmer, the Brexit spokesman for Labour in the UK, seems to have said that Labour will vote against anything that Theresa May comes up with, or is allowed to come up with, between now and next March. Jeremy Corbyn, with whom I marched through many lobbies voting against EU legislation over the years, seems to be sitting on the fence. Keir Starmer seems to have made it clear that he wants a second referendum, come what may, whereas John McDonnell, on the other hand, says that, whilst he's in favour of a people's vote on whatever emerges, it shouldn't include the option of leaving the EU. What does the First Minister think? Should there be a second referendum in which there is an option for leaving the EU or not?
Welsh: Diolchaf i'r Prif Weinidog am yr ateb anaddysgiadol yna. Ond rwy'n siŵr y bydd y Prif Weinidog yn cytuno â mi bod Theresa May wedi gwneud cawl llwyr o'r trafodaethau gyda Brwsel. Roedd cynigion Chequers bob amser yn mynd i fod yn farw-anedig, nid oes unrhyw baratoadau gwirioneddol wedi eu gwneud ar gyfer gadael yr UE heb gytundeb, ac nid oes llawer o amser ar ôl i ddod i gytundeb masnach rydd fel yr un a gytunwyd gyda Canada. Ym mhle mae'r Blaid Lafur yn sefyll yn hyn i gyd? Mae'n ymddangos bod Syr Keir Starmer, llefarydd Brexit y Blaid Lafur yn y DU, wedi dweud y bydd Llafur yn pleidleisio yn erbyn unrhyw beth y mae Theresa May yn ei gyflwyno, neu y caniateir iddi ei gyflwyno, rhwng nawr a mis Mawrth nesaf. Mae'n ymddangos bod Jeremy Corbyn, y gorymdeithiais ag ef trwy lawer o lobïau yn pleidleisio yn erbyn deddfwriaeth yr UE dros y blynyddoedd, yn eistedd ar y ffens. Mae'n ymddangos bod Keir Starmer wedi ei gwneud yn eglur ei fod eisiau ail refferendwm, doed â ddêl, tra bod John McDonnell, ar y llaw arall, yn dweud er ei fod o blaid pleidlais y bobl ar beth bynnag a ddaw, ni ddylai gynnwys y dewis o adael yr UE. Beth yw barn y Prif Weinidog? A ddylid cynnal ail refferendwm lle ceir dewis o adael yr UE ai peidio?
English: But, in terms of a general election in the event of an impasse in the House of Commons, what does the First Minister think would be achieved by any outcome that is possible there, because, of course, both Theresa May and Jeremy Corbyn want to take us out of the single market and the customs union? So, surely a choice of hard Brexits isn't a choice at all. And I notice that, in his reply to Mr Hamilton, he failed to answer one very important and timely question, which is the fact that, if there is to be a referendum on the deal or 'no deal' scenarios, should there also be a question there asking the people whether or not they wish to remain in the European Union?
Welsh: Ond, o ran etholiad cyffredinol, os daw'n sefyllfa ddiddatrys yn Nhŷ'r Cyffredin, beth mae'r Prif Weinidog yn credu fyddai'n cael ei gyflawni gan unrhyw ganlyniad sy'n bosib yno, oherwydd, wrth gwrs, mae Theresa May a Jeremy Corbyn yn dymuno mynd â ni allan o'r farchnad sengl a'r undeb tollau? Felly, does bosib nad yw'r dewis o Brexit caled yn ddewis o gwbl. Ac rwy'n sylwi, yn ei ymateb i Mr Hamilton, ei fod wedi methu ag ateb un cwestiwn pwysig ac amserol iawn, sef, os bydd refferendwm ar y senarios cytundeb neu 'dim cytundeb', a ddylai fod yno gwestiwn hefyd yn gofyn i bobl a ydyn nhw'n dymuno aros yn yr Undeb Ewropeaidd neu beidio?
English: I think that's likely. I think that there are two possibilities here, are there not? If there's no deal, then it would be 'no deal' or remain. If there is a deal, it becomes a bit more complicated, in the sense that it's: 'Do you accept the deal? But, if you don't, what do you want: "no deal" or remain?' There are ways in which the Electoral Commission, I'm sure, can finesse that referendum. But, if there's no deal on the table, well, surely people have the right to express a view as to whether they wish to leave in circumstances that not one Brexiteer suggested would happen. Nobody said two years ago, 'If there's no deal, it doesn't matter.' No-one said it. Everyone said, 'There will be a deal.' That's changed. I don't like the idea of a second referendum on exactly the same issue, which is why I opposed a second referendum in 1997. But, where the circumstances have changed fundamentally, where the promises that were made two years ago have come to nothing, then, at that point, and if there's an inconclusive result in a general election - . Who knows what parties might put forward in a general election? I'm sure the Lib Dems will put forward something quite different again. I'm sure his party will as well. But there has to come a point where, if there is an impasse, the people have to decide, and they have to be allowed to decide on the basis of what they know now and not on what they were told two years ago, which hasn't happened.
Welsh: Rwy'n credu bod hynny'n debygol. Rwy'n credu bod dau bosibilrwydd yma, onid oes? Os nad oes cytundeb, yna byddai'n gwestiwn o 'dim cytundeb' neu aros. Os bydd cytundeb, byddai pethau'n mynd ychydig yn fwy cymhleth, yn yr ystyr y bydd yn gwestiwn o: 'A ydych yn derbyn y cytundeb? Ond, os na, beth ydych chi'n ei ddymuno:"dim cytundeb" neu aros?' Rwy'n siwr bod yna ffyrdd y gall y Comisiwn Etholiadol ystrywio'r refferendwm hwnnw. Ond, os oes unrhyw gytundeb ar y Bwrdd, wel, yn sicr mae gan bobl yr hawl i fynegi barn ynghylch a ydynt yn dymuno gadael mewn amgylchiadau na fyddai unrhyw gefnogwr Brexit wedi eu hawgrymu. Ni ddywedodd unrhyw un ddwy flynedd yn ôl, ' Os nad oes cytundeb, does dim ots.' Ni ddywedodd unrhyw un hynny. Dywedodd pawb, 'Bydd cytundeb.' Mae hynny wedi newid. Dydw i ddim yn hoffi'r syniad o ail refferendwm ar yr union un mater, a dyna pam yr oeddwn yn gwrthwynebu ail refferendwm ym 1997. Ond, lle mae amgylchiadau wedi newid yn y bôn, lle mae'r addewidion a wnaed ddwy flynedd yn ôl wedi dod i ddim, yna, ar yr adeg honno, ac os ceir canlyniad amhendant mewn etholiad cyffredinol - . Pwy a ŵyr beth allai pleidiau gynnig mewn etholiad cyffredinol? Rwy'n siŵr y bydd y Democratiaid Rhyddfrydol yn cynnig rhywbeth eithaf gwahanol eto. Rwy'n siŵr y bydd ei blaid ef hefyd. Ond mae wedi dod i bwynt lle, os daw'n sefyllfa ddiddatrys, mae angen i bobl benderfynu, ac mae'n rhaid gadael iddyn nhw benderfynu ar sail yr hyn y maen nhw'n ei wybod nawr ac nid ar yr hyn a ddywedwyd wrthyn nhw ddwy flynedd yn ôl, na ddigwyddodd.
English: Thank you. [ Interruption. ] Thank you. Thank you very much, First Minister.
Welsh: Diolch. [ Torri ar draws. ] Diolch. Diolch yn fawr iawn, Prif Weinidog.
English: Item 2 on the agenda this afternoon is the business statement and announcement, and I call on the leader of the house, Julie James.
Welsh: Eitem 2 ar yr agenda y prynhawn yma yw'r datganiad a chyhoeddiad busnes, a galwaf ar arweinydd y tŷ, Julie James.
English: Thank you, Deputy Presiding Officer. There are two changes to this week's business. Today's statement on Brexit and support for further education and skills has been withdrawn, and, tomorrow, the time allocated to the Counsel General's oral Assembly questions has been reduced. Draft business for the next three weeks is set out in the business statement and announcement, which can be found among the meeting papers available to Members electronically.
Welsh: Diolch ichi, Dirprwy Lywydd. Mae dau newid i fusnes yr wythnos hon. Mae'r datganiad heddiw ar Brexit a chymorth i addysg bellach a sgiliau wedi'i dynnu'n ôl, ac yfory, mae llai o amser wedi'i neilltuo i gwestiynau llafar Cwnsler Cyffredinol y Cynulliad. Nodir busnes drafft ar gyfer y tair wythnos nesaf yn y datganiad a chyhoeddiad busnes, y gellir eu gweld ymhlith papurau'r cyfarfod ar gael i'r Aelodau'n electronig.
English: Thank you. I commend the Member for getting quite a lot of his own constituency stuff in there, so very well done. In terms of the first trunk road issue that he raised, the Cabinet Secretary's indicating to me that that's not his understanding, and indeed it's not my understanding either, and therefore he proposes to write to you to get an understanding of where you are and why you think that so that we can put that right, as my understanding is that the work is continuing 24/7 and ought to be so. We can put that right in correspondence. If you can provide the detail, that would be great. In terms of the coastal defence issue, it sounds as if you're already in correspondence with the Cabinet Secretary, albeit you've indicated your lack of - what shall we say - cohesion with her, so I would suggest that that's a matter that you should raise either in questions or in continued correspondence. And, in terms of your championship of the red squirrels, I'm delighted to find this species champion scheme working so well here in the Assembly. I'm going to take the unashamed chance to say that I'm the species champion for the native oyster, which is now being reseeded in Swansea bay. I too am very fond of the scheme. I'm sure that the Cabinet Secretary will update us in due course about the continued funding for such a scheme.
Welsh: Diolch. Cymeradwyaf yr Aelod am gyflwyno llawer o faterion ei etholaeth ei hun, felly da iawn chi. O ran y mater cyntaf ar gefnffyrdd a godwyd ganddo, mae Ysgrifennydd y Cabinet yn gwneud arwydd imi nad yw hyn yn ôl ei ddealltwriaeth ef yn gywir, ac yn wir, nid yw hyn fel yr wyf i'n ei ddeall hi ychwaith. Felly mae'n bwriadu ysgrifennu atoch i gael gwybod sut a pham yr ydych chi'n credu hynny fel y gallwn ni roi trefn ar bethau, gan mai fy nealltwriaeth i yw bod y gwaith yn mynd rhagddo 24/7 a dyna sut y dylai fod. Ceisiwn unioni hynny mewn gohebiaeth. Pe gallech roi inni'r manylion, byddai hynny'n wych. O ran y mater ar amddiffyn yr arfordir, mae'n swnio fel eich bod chi eisoes yn cyfathrebu ag Ysgrifennydd y Cabinet, er eich bod wedi nodi - beth allwn ni ei ddweud - nad oes cydlyniant rhyngoch, felly awgrymaf fod hynny'n fater y dylech ei godi naill ai yn ystod cwestiynau neu mewn gohebiaeth barhaus. Ac, o ran eich rhan yn hyrwyddo'r gwiwerod coch, rwy'n falch iawn o ddarganfod bod y cynllun hyrwyddo rhywogaeth hon yn gweithio cystal yma yn y Cynulliad. Nid oes gennyf gywilydd i achub ar y cyfle i ddweud fy mod i yn hyrwyddwr rhywogaethau ar gyfer y wystrys brodorol, sy'n cael ei hau ym mae Abertawe erbyn hyn. Rwyf innau hefyd yn hoff iawn o'r cynllun. Rwy'n siŵr y bydd Ysgrifennydd y Cabinet yn rhoi'r wybodaeth ddiweddaraf maes o law ynghylch y cyllid parhaus ar gyfer cynllun o'r fath.
English: Yes. It's a very important matter for everyone in Wales, never mind those of us who represent Swansea constituencies and regions. I can confirm that the £200 million is still on the table. We are working alongside the taskforce. As soon as we know where the taskforce is going then we will be able to come forward with a statement. We are working very closely with the taskforce and certainly it will not be spent on anything else in the meantime, but there are a number of options, as the Member knows, and as all Members know, on the table for taking forward tidal lagoon power. And, until we know what those options are, we're not in a position to specifically say, but, nevertheless, the Welsh Government continues its vehement support and vehement condemnation, I have to say, of the UK Government's lack of investment in this project.
Welsh: Ydy. Mae'n fater pwysig iawn i bawb yng Nghymru, heb sôn am y rhai ohonom sy'n cynrychioli etholaethau a rhanbarthau Abertawe. Gallaf gadarnhau bod y £200 miliwn yn dal ar y bwrdd. Rydym ni'n gweithio ochr yn ochr â'r tasglu. Cyn gynted ag y gwyddom ble mae'r tasglu yn mynd, wedyn byddwn yn gallu cyflwyno datganiad. Rydym ni'n gweithio'n agos iawn gyda'r tasglu ac yn sicr ni chaiff ei wario ar unrhyw beth arall yn y cyfamser, ond mae yna nifer o opsiynau ar y bwrdd, fel y gŵyr yr Aelod, ac fel y gŵyr pob Aelod, ar gyfer parhau gyda phŵer morlyn llanw. Hyd nes y byddwn yn gwybod beth yw'r opsiynau hynny, nid ydym mewn sefyllfa i ddweud yn benodol. Serch hynny, mae Llywodraeth Cymru yn parhau gyda'i chefnogaeth frwd a'i beirniadaeth chwyrn, rhaid imi ddweud, o'r diffyg buddsoddiad yn y prosiect hwn gan Lywodraeth y DU.
English: David Rees has always been very active on behalf of his constituents in this instance. The measure currently proposed for Port Talbot to achieve compliance with the EU air quality directive is a continuation, as he knows, of the temporary 50 mph speed limit implemented back in June. However, at this point, the total closure of junction 41 can't be ruled out for legal reasons, because the monitoring of nitrogen dioxide concentration is ongoing and, depending on results, it's possible that further measures may be required to safeguard public health and comply with the legislation. However, if that were to happen, further measures proposed would be subject to a full public consultation before any action is taken to take that forward. In terms of the realignment of ABMU and Cwm Taf, I'm sure that the Cabinet Secretary will be updating Members as soon as that has sufficient progress for there to be something substantial to report.
Welsh: Mae David Rees bob amser wedi bod yn weithgar iawn ar ran ei etholwyr yn yr achos hwn. Y mesur arfaethedig, er mwyn sicrhau bod Port Talbot yn cydymffurfio â Chyfarwyddeb ansawdd aer yr UE, yw parhau, fel y gŵyr, gyda'r terfyn cyflymder 50 mya dros dro a roddwyd ar waith yn ôl ym mis Mehefin. Fodd bynnag, ar hyn o bryd, nid yw'n bosib diystyru cau cyffordd 41 yn gyfan gwbl am resymau cyfreithiol, oherwydd bod monitro crynodiad nitrogen deuocsid yn parhau ac mae'n bosib, yn ddibynnol ar ganlyniadau, y gallai fod angen mesurau pellach i ddiogelu iechyd y cyhoedd a chydymffurfio â'r ddeddfwriaeth. Fodd bynnag, pe byddai hynny'n digwydd, byddai mesurau arfaethedig ychwanegol yn destun ymgynghoriad cyhoeddus llawn cyn cymryd unrhyw gamau i fwrw ymlaen â hyn. O ran ail-strwythuro Abertawe Bro Morgannwg a Chwm Taf, rwy'n siŵr y bydd Ysgrifennydd y Cabinet yn rhoi'r wybodaeth ddiweddaraf i'r Aelodau cyn gynted ag y bydd digon o gynnydd wedi bod i wneud adroddiad arwyddocaol yn ei gylch.
English: May I ask for a statement from the Cabinet Secretary for health on mandatory eye tests for motorists in Wales, please? In May last year, a driver with poor eyesight -
Welsh: A gaf i ofyn am ddatganiad gan Ysgrifennydd y Cabinet dros iechyd ar brofion llygaid gorfodol ar gyfer modurwyr yng Nghymru, os gwelwch yn dda? Ym mis Mai y llynedd, cafodd gyrrwr â golwg gwael -
English: Okay. Leader of the house, may I ask for a statement from the Cabinet Secretary for health on mandatory eye tests for motorists in Wales, please? In May last year, a driver with poor eyesight who defied his optician's advice to stay off the road was jailed for seven years after he killed a motorist in an accident on the M4 in Newport. At the moment, it is the responsibility of the driver to advise the Driver and Vehicle Licensing Agency that they are no longer able to drive. Can I ask for a statement on what plan the Cabinet Secretary has to strengthen the guidance issued to opticians to make it mandatory that they advise the DVLA when a driver's eyesight has deteriorated to such an extent that they are a danger to themselves and to other motorists on the road, please? Thank you.
Welsh: Iawn. Arweinydd y tŷ, a gaf i ofyn am ddatganiad gan Ysgrifennydd y Cabinet dros iechyd ar brofion llygaid gorfodol ar gyfer modurwyr yng Nghymru, os gwelwch yn dda? Ym mis Mai y llynedd,cafodd gyrrwr â golwg gwael, a aeth yn groes i gyngor ei optegydd i beidio â gyrru, ei garcharu am saith mlynedd ar ôl iddo ladd modurwr mewn damwain ar yr M4 yng Nghasnewydd. Ar hyn o bryd, cyfrifoldeb y gyrrwr yw hysbysu'r Asiantaeth Trwyddedu Gyrwyr a Cherbydau na all yrru mwyach. A gaf i ofyn am ddatganiad ynghylch pa gynllun sydd gan Ysgrifennydd y Cabinet i gryfhau'r canllawiau i optegwyr i'w gwneud yn orfodol eu bod yn rhoi gwybod i'r DVLA pan mae golwg gyrrwr wedi gwaethygu i'r fath raddau ei fod yn beryg i'w hunan ac i fodurwyr eraill ar y ffordd, os gwelwch yn dda? Diolch.
English: Deputy Presiding Officer, I'm not actually sure quite where the devolution settlement is on that. So, what I'll do is I'll undertake to discuss that with the Cabinet Secretary for health and come back to the Member.
Welsh: Dirprwy Lywydd, nid wyf yn siŵr mewn gwirionedd ble yn union y mae'r setliad datganoli ar hynny. Felly, byddaf yn cynnal trafodaeth ar hynny gydag Ysgrifennydd y Cabinet dros iechyd ac yn dod yn ôl at yr Aelod.
English: Llyr Gruffydd makes two very important points. I look forward to my pint of milk arriving; it's always a nice, refreshing drink. The Cabinet Secretary is indicating to me that she is very happy to bring a statement forward about the state of play on the continued negotiations with DEFRA on the subsidy. And also, on the point about the very important report, I completely concur with the Member's comments on it. As soon as we've got a response ready to go, then we'll be bringing back an opportunity for Members to have a full discussion on the report, and the Government's response.
Welsh: Mae Llŷr Gruffydd yn gwneud dau bwynt pwysig iawn. Edrychaf ymlaen at weld fy mheint o laeth yn cyrraedd; mae bob amser yn ddiod braf, ffres. Mae Ysgrifennydd y Cabinet yn nodi i mi ei bod yn hapus iawn i gyflwyno datganiad am sefyllfa'r negodi parhaus â DEFRA ynghylch y cymhorthdal. Hefyd, ar y pwynt am yr adroddiad pwysig iawn, rwy'n cytuno'n llwyr â sylwadau'r Aelod ar y mater. Cyn gynted ag y bydd gennym ni ymateb sy'n barod i fynd, byddwn yn rhoi cyfle arall i'r Aelodau gael trafodaeth lawn ar yr adroddiad, ac ymateb y Llywodraeth.
English: Leader of the house, are you aware of the select committee on work and pensions report on the impact of universal credit on domestic abuse victims? Given that the committee has recognised that women are more at risk under universal credit, could we have a statement from the Welsh Government considering actions we can take to deliver on recommendations from that select committee report, to protect women experiencing domestic abuse? Secondly, with regard to the Welsh transport appraisal guidance consultation on the proposed M4 and A48 link road, concerns have been raised with me about the proposed membership of the Vale of Glamorgan Council review group, due to meet on 2 October. My constituents feel that the current membership is not representative of the four aspects of well-being - social, cultural, environmental and economic interests - and I would welcome a response from the Cabinet Secretary for Economy and Transport on that point.
Welsh: Arweinydd y tŷ, a ydych chi'n ymwybodol o adroddiad y pwyllgor dethol ar waith a phensiynau ar effaith y credyd cynhwysol ar ddioddefwyr cam-drin domestig? O gofio bod y pwyllgor wedi cydnabod bod menywod yn wynebu mwy o risg o dan y credyd cynhwysol, a gawn ni ddatganiad gan Lywodraeth Cymru yn ystyried camau y gallwn ni eu cyflawni ar argymhellion adroddiad y pwyllgor dethol, i ddiogelu menywod sy'n dioddef cam-drin domestig? Yn ail, ynglŷn â'r ymgynghoriad ar ganllawiau arfarnu trafnidiaeth Cymru ar y ffordd gyswllt arfaethedig i'r M4 a'r A48, codwyd pryderon gyda mi ynghylch aelodaeth arfaethedig grŵp adolygu Cyngor Bro Morgannwg, sydd i gyfarfod ar 2 Hydref. Mae fy etholwyr yn teimlo nad yw'r aelodaeth bresennol yn cynrychioli'r pedair agwedd ar lesiant - buddion cymdeithasol, diwylliannol, amgylcheddol ac economaidd - a byddwn yn croesawu ymateb gan Ysgrifennydd y Cabinet dros yr Economi a Thrafnidiaeth ar y pwynt hwnnw.